钦定古今图书集成/明伦汇编/氏族典/第311卷 > 《廖用贤尚友录》 > 程富
## 钦定古今图书集成/明伦汇编/氏族典/第311卷 > 《廖用贤尚友录》 > 程富

按《万姓统谱》：“富，休宁人，灵洗之后，以勇力闻。隋末起
乡兵，据古城岩即万安山，推郡人汪华为帅。华定有
歙、宣、杭、睦、饶、婺六州，称吴王，富力居多。唐高祖既立，
华奉六州归唐，乡人免于兵燹。唐封华为越国公，以
富为司马、休宁县侯。乡人追感华全郡之德，立庙祀
之，以四人配食，而富居其一，宋追封辅烈侯。”